《题沅州鼓角楼次韵》
明代·祁顺

边徼南来第一楼，远吞荆楚接神州。元规谈咏饶高兴，德裕经营著令猷。

阃外山河千里镇，座中风月四时收。登临不尽忧君念，怪得骚人鬓易秋。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。